Pave Innocens III ”Om den menneskelige tilværelses elendighed”

*Et uddrag for en afhandling, som paven skrev i tidsrummet 1190-1198 i Rom.*

Mennesket blev uden tvivl dannet af jorden, undfanget i skyld, født til straf. Hvad han gør, er fordærvet og ulovlig, er skammeligt og forkert, forfængelig og uden værdi. Han bliver brændstof til de evige flammer, føde for orme, en masse af råddenskab.

Jeg skal forsøge at gøre min forklaring mere tydelig og min mening mere fyldestgørende. Mennesket blev dannet af støv, slim, og aske; og hvad der er endnu mere modbydeligt, af det mest beskidte sæd. Han blev undfanget fra kødets kløe, ​​lidenskabens rasen og begærets stank, og værre endnu, plettet af synd. Han blev født til at slide, til at frygte, og til at være besværet; og værre endnu, var kun født til at dø. Han udfører fordærvede handlinger, ved hvilke han forbryder sig mod Gud, sin nabo, og sig selv, skamfulde handlinger, ved hvilke han besudler sit navn, sin person, og sin samvittighed; og ligegyldige handlinger, ved hvilke han ignorerer alt hvad der er vigtigt, brugbart, og nødvendigt. Han bliver brændstof for de flammer, som er evigt varme og vil brænde for altid; føde for ormen, som for evigt gnaver og fordøjer; en masse af råddenskab, der vil stinke for evigt.